Document ID: 31992R2007

KOMISSION ASETUS (ETY) N:o 2007/92,
annettu 20 päivänä heinäkuuta 1992,
tiettyjä Kanariansaarten erityiseen hankintajärjestelmään kuulumattomia tuotteita koskevista erityisistä siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityisistä toimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1),
ottaa huomioon Kanariansaarten erityisen tiettyjen maataloustuotteiden hankintajärjestelmän soveltamista koskevista yhteisistä yksityiskohtaisista säännöistä 30 päivänä kesäkuuta 1992 annetun komission asetuksen (ETY) N:o 1695/92(2) ja erityisesti sen loppusäännökset,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(3), sellaisena kuin se on viimeksi muutettuna asetuksella (ETY) N:o 1738/92(4), ja erityisesti sen 12 artiklan 2 kohdan, 16 artiklan 6 kohdan ja 26 artiklan sekä muiden yhteisistä markkinajärjestelyistä annettujen asetusten vastaavat säännökset,
sekä katsoo, että
neuvoston ehdotus asetukseksi tiettyjä maataloustuotteita koskevista erityisistä toimenpiteistä Kanariansaarten hyväksi julkaistiin 6 päivänä kesäkuuta 1992 Euroopan yhteisöjen virallisen lehden C-sarjan numerossa 145; taloudelliset toimijat ovat voineet perehtyä vasta kyseisestä päivästä luetteloon tuotteista, joiden osalta vientitukijärjestelmää ei korvata yhteisön sisäisellä tukijärjestelmällä; tämä merkitsee perinpohjaista muutosta näiden tuotteiden yhteisön ja Kanariansaarten välisessä kaupassa,
on osoittautunut suotavaksi toteuttaa erityisiä toimenpiteitä näiden tuotteiden osalta uuteen järjestelmään siirtymisen helpottamiseksi,
nämä erityiset toimenpiteet eivät ole senlaatuisia, että ne haittaisivat markkinoiden moitteetonta hallintoa, ja
tässä asetuksessa mainitut toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN,
1 artikla
Poiketen asetuksen (ETY) N:o 1695/92 10 artiklasta ennen 6 päivää kesäkuuta 1992 haettuja tuen ennakkovahvistuksen sisältäviä vientitodistuksia ja tuen ennakkovahvistustodistuksia voidaan käyttää niiden voimassaoloajan loppuun Kanariansaarille suuntautuvan viennin osalta.
Edellisen alakohdan säännöksiä sovelletaan ainoastaan niitä tuotteita tai tavaroita koskeviin todistuksiin, joiden osalta asetuksessa (ETY) N:o 1601/92 ei ole säädetty erityisestä hankintajärjestelmästä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1992.

Labels: 3
18
6